THG เด้งแรง 6% รับแผนซื้อหุ้นคืน 10 ล้านหุ้น วงเงิน 280 ลบ.
THG เด้งแรง 6% รับแผนซื้อหุ้นคืน 10 ล้านหุ้น วงเงิน 280 ลบ. โดย ณ เวลา 15.47 น. อยู่ที่ระดับ 18.80 บาท บวก 1.10 บาท หรือ 6.21% สูงสุดที่ระดับ 19 บาท ต่ำสุดที่ระดับ 17.80 บาท ด้วยมูลค่าการซื้อขาย 18.56 ล้านบาท
7 เม.ย. 2563

ผู้สื่อข่าวรายงานว่า ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ณ เวลา 15.47 น. อยู่ที่ระดับ 18.80 บาท บวก 1.10 บาท หรือ 6.21% สูงสุดที่ระดับ 19 บาท ต่ำสุดที่ระดับ 17.80 บาท ด้วยมูลค่าการซื้อขาย 18.56 ล้านบาท

 
โดยราคาหุ้น THG ปรับตัวขึ้นแรงหลังที่ประชุมคณะกรรมการบริษัทเมื่อวานนี้ (30 มี.ค.) อนุมัติโครงการซื้อหุ้นคืนเพื่อบริหารทางการเงิน โดยใช้วงเงินสูงสุด 280 ล้านบาท เพื่อซื้อหุ้นคืน 10 ล้านหุ้น หรือ 1.20% ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย (ตลท.) ระหว่างวันที่ 21 เม.ย. 2563 ถึงวันที่ 20 ก.ย. 2563